# Hattie McDaniel

Hattie McDaniel|  (1939)  |
| Biografía |
| Nacemento | 10 de xuño de 1893  Wichita
 |
| Morte | 26 de outubro de 1952  (59 anos) Woodland Hills
 |
| Causa da morte | cancro de mama  |
| Lugar de sepultura | cemiterio de Angelus-Rosedale  |
| Grupo étnico | Afroamericano  |
| Educación | East High School (en)    |
| Actividade |
| Campo de traballo | Composición musical  |
| Ocupación | actriz, humorista, fundraiser (en) , filántropa, actriz de cinema, compositora, actriz de televisión, cantautora, cantante  |
| Período de actividade | 1932  -  1949  |
| Partido político | Partido Republicano  |
| Membro de | Hollywood Victory Committee (en)  (presidenta) American Women's Voluntary Services (en)   |
| Selo discográfico | Okeh  |
| Familia |
| Irmáns | Sam McDaniel Etta McDaniel  |
| Premios |
| * (2010)  Colorado Women's Hall of Fame (en)
* (1975)  Black Filmmakers Hall of Fame (en)
* (29 de febreiro de 1940)  Óscar á mellor actriz secundaria, premiado polo traballo *Foise co vento*
* estrela no Paseo da Fama de Hollywood
 |
|

---

 |
| Descrito pola fonte | Notable Black American Women Biographical Dictionary of Afro-American and African Musicians  |
|

---

        |

**Hattie McDaniel**, nada en Wichita (Kansas) o 10 de xuño de 1895 e finada nos Ánxeles (California) o 26 de outubro e 1952, foi unha actriz e cantante estadounidense.

## Traxectoria

Filla de antigos escravos, foi a máis nova de trece irmáns. O seu pai, Henry McDaniel, loitou na guerra civil americana e a súa nai, Susan Holbert, era cantante de música relixiosa. Tras participar no espectáculo do seu irmán Otis, comezou a destacar a partir de 1920, aparecendo no grupo *Melody Hounds* do profesor George Morrison. A mediados da década comezou tamén unha carreira como cantante na radio.

Tralo crac de 1929 o único traballo que atopou foi o de limpadora e camareira no Club Madrid en Milwaukee. Alí puido finalmente volver subir ao escenario. En 1931 marchou aos Ánxeles para reunirse cos seus irmáns Sam, Etta e Orlena, mais só puido traballar como cociñeira e asistenta ata que o programa de radio no que estaba o seu irmán Sam, *The Optimistic Do-Nut Hour*, a contratou como actriz. Interpretaba a "Hi-Hat Hattie", unha criada mandona que adoita “esquecer o seu sitio”. O programa chegou a ser moi popular, pero o seu salario era tan baixo que tiña que continuar traballando de asistenta.

Debutou no cinema en *The Golden West* (1932) e en 1934 ingresou na Screen Actors Guild (SAG), recibindo cada vez máis atención e papeis máis longos. Porén, tamén recibiu críticas da comunidade negar polos papeis que aceptaba e pola súa decisión de buscar traballos de forma agresiva.

Cenotafio no Hollywood Cemetery.
A busca da actriz para interpretar a Mammy en *Foise co vento* estaba a ser case tan intensa como a de Scarlett O’Hara, e mesmo Eleanor Roosevelt escribiu a David O. Selznick para que contratase a súa asistenta, Elizabeth McDuffie. McDaniel non tiña esperanzas pola súa reputación como actriz cómica, pero foi á audición vestida de criada e conseguiu o papel. A estrea do filme foi o 15 de decembro de 1939 en Atlanta e os actores negros foron excluídos do acto, dos programas e dos carteis. Selznick intentou que lle permitisen a asistencia a McDaniel, pero a Metro-Goldwyn-Mayer desaconsellouno por mor das leis de segregación de Xeorxia. Clark Gable, amigo de McDaniel, ameazou con boicotear a estrea se ela non ía, pero McDaniel convenceuno de que asistise de todas as formas.

McDaniel gañou o Óscar á mellor actriz secundaria por este papel, converténdoa na primeira persoa negra en gañar un Oscar (e mesmo a primeira en ser candidata). Porén, na cerimonia tivo que sentar separada, nunha mesa para dúas persoas, apartada do resto do equipo do filme e dos membros da industria.

Durante os anos seguintes, McDaniel continuou traballando no cinema, na radio e na televisión, chegando a ser a primeira persoa negra que protagonizou o seu propio programa de radio, a comedia *Beulah*. O programa pasou en 1951 á televisión, pero foi controvertido e mesmo o exército dos Estados Unidos deixou de emitilo en Asia porque moitos soldados consideraban que perpetuaban estereotipos raciais negativos, que non tiñan que ver coas habilidades das tropas negras para levar a cabo as súas misións. Despois de rodar uns poucos episodios a McDaniel diagnosticáronlle cancro de mama e tivo que ser substituída na serie. Faleceu en 1952 aos 57 anos.

No seu testamento McDaniel escribiu que desexaba ser enterrada no Hollywood Cemetery, pero o cemiterio rexeitouna pola súa raza, polo que foi soterrada na súa segunda opción, o Angelus-Rosedale Cemetery. En 1999 Tyler Cassidy, novo dono do Hollywood Cemetery ofreceu mover os seus restos ao cemiterio, pero a súa familia declinou a oferta. Porén, construíuse un gran cenotafio que se converteu nunha atracción turística.

## Filmografía

* *The Golden West* (1932)
* *Love Bound* (1932)
* *Impatient Maiden* (1932)
* *Are You Listening?* (1932)
* *The Washington Masquerade* (1932)
* *The Boiling Point* (1932)
* *Crooner* (1932)
* *Blonde Venus* (1932)
* *Hypnotized* (1932)
* *Hello, Sister* (1933)
* *I'm No Angel* (1933)
* *Merry Wives of Reno* (1934)
* *Operator 13* (1934)
* *King Kelly of the U.S.A.* (1934)
* *Judge Priest* (1934)
* *Flirtation* (1934)
* *Lost in the Stratosphere* (1934)
* *Babbitt* (1934)
* *Little Men* (1934)
* *The Little Colonel* (1935)
* *Transient Lady* (1935)
* *Traveling Saleslady* (1935)
* *China Seas* (1935)
* *Alice Adams* (1935)
* *Murder by Television* (1935)
* *Harmony Lane* (1935)
* *Music Is Magic* (1935)
* *Another Face* (1935)
* *We're Only Human* (1935)
* *Can This Be Dixie?* (1936)
* *Next Time We Love* (1936)
* *The First Baby* (1936)
* *The Singing Kid* (1936)
* *Gentle Julia* (1936)
* *Show Boat* (1936)
* *High Tension* (1936)
* *The Bride Walks Out* (1936)
* *Postal Inspector* (1936)
* *Star for a Night* (1936)
* *Valiant Is the Word for Carrie* (1936)
* *Libeled Lady* (1936)
* *Reunion* (1936)
* *Mississippi Moods* (1937)
* *Racing Lady* (1937)
* *Don't Tell the Wife* (1937)
* *The Crime Nobody Saw* (1937)
* *The Wildcatter* (1937)
* *Saratoga* (1937)
* *Stella Dallas* (1937)
* *Sky Racket* (1937)
* *Over the Goal* (1937)
* *Merry Go Round of 1938* (1937)
* *Nothing Sacred* (1937)
* *45 Fathers* (1937)
* *Quick Money* (1937)
* *True Confession* (1937)
* *Battle of Broadway* (1938)
* *Vivacious Lady* (1938)
* *The Shopworn Angel* (1938)
* *Carefree* (1938)
* *The Mad Miss Manton* (1938)
* *The Shining Hour* (1938)
* *Everybody's Baby* (1939)
* *Zenobia* (1939)
* *Foise co vento* (1939)
* *Maryland* (1940)
* *The Great Lie* (1941)
* *Affectionately Yours* (1941)
* *They Died with Their Boots On* (1941)
* *The Male Animal* (1942)
* *In This Our Life* (1942)
* *George Washington Slept Here* (1942)
* *Johnny Come Lately* (1943)
* *Thank Your Lucky Stars* (1943)
* *Since You Went Away* (1944)
* *Janie* (1944)
* *Three Is a Family* (1944)
* *Hi, Beautiful* (1944)
* *Janie Gets Married* (1946)
* *Margie* (1946)
* *Never Say Goodbye* (1946)
* *Song of the South* (1946)
* *The Flame* (1947)
* *Mickey* (1948)
* *Family Honeymoon* (1949)
* *The Big Wheel* (1949)

## Notas

## Véxase tamén

### Bibliografía

* Hopper, Hedda. "Hattie Hates Nobody". *Chicago Sunday Tribune*, 1947.
* Jackson, Carlton. *Hattie: The Life of Hattie McDaniel*. Lanham, MD: Madison Books, 1990. ISBN 1-56833-004-9
* Mitchell, Lisa. "More Than a Mammy". *Hollywood Studio Magazine*, abril de 1979.
* Salamon, Julie. "The Courage to Rise Above Mammyness". *New York Times*, 6 de agosto de 2001.
* Watts, Jill. *Hattie McDaniel: Black Ambition, White Hollywood*. Nova York, NY: HarperCollins, 2005. ISBN 0-06-051490-6
* Young, Al. "I’d Rather Play a Maid Than Be One". *New York Times*, 15 de outubro de 1989.
* Zeigler, Ronny. "Hattie McDaniel: ‘(I’d)... rather play a maid.’" *N.Y. Amsterdam News*, 28 de abril de 1979.

### Ligazóns externas

* Hattie McDaniel na IMDb *(en inglés)*.
* Tumba de McDaniel
* The Life and Struggles of Hattie McDaniel